“પૂજા! આ અંગે મેં તને અગાઉ વાત કરી હતી. ૨૦૦૪માં મારા મોસાળના ફળિયામાં બિમારી અને આકસ્મિક મરણની ઘટનાઓ બની હતી. નવરાત્રિનો સમય હતો. ત્યાં કોઈ ભૂવાજીના શરીરમાં માતાજી આવ્યા! મારા મમ્મીના મમ્મી આરતીમાં ગયા હતા. તે વખતે ભૂવાજીને કોઈએ પૂછયું કે ખોલવડ ફળિયામાં દુર્ઘટનાઓ બનેલ છે, તેની પાછળ કોનો હાથ છે? ભૂવાજીએ ધૂણતાં ધૂણતાં મારા મમ્મીની મમ્મીનો ચોટલો પકડયો! બસ ત્યારથી સમાજે એને ડાકણનું લેબલ મારી દીધું! ધીમે ધીમે એક કાનથી, બીજા કાને અને બીજા કાનેથી ત્રીજા કાને વાત પ્રસરતી ગઈ. વાતનું વતેસર થયું! કોઈએ સાચી વાત જાણવાની કોશિષ ન કરી! ફેસબૂકના જમાનામાં પણ લોકો અંધશ્રદ્ધાઓમાં ડૂબેલાં છે!“